
Бүген иртән Татарстан Республикасы Президенты Рөстәм Миңнеханов Бөек Ватан сугышы ветераны, Советлар Союзы Герое Борис Кузнецов белән очрашты.

Очрашу Татарстан Республикасы Хөкүмәте йортында узды.

Рөстәм Миңнеханов ветеранны Бөек Ватан сугышында Җиңүнең 74 еллыгы белән котлады һәм нык сәламәтлек, озын гомер теләде.

Ветеран да үз чиратында тынычлык, иминлек теләде.

Очрашуда Татарстан Республикасы Премьер-министры урынбасары Ләйлә Фазлыева, Татарстан Республикасы хезмәт, эш белән тәэмин итү һәм социаль яклау министры Эльмира Зарипова да катнашты.

Искәртәбез, бүген Казанда Муса Җәлил исемедәге ТДОБТда Бөек Ватан сугышында Җиңүнең 74 еллыгына багышланган тантана узачак.
Рөстәм Миңнеханов Советлар Союзы Герое Борис Кузнецов белән очрашты